Source: http://docplayer.fi/1470431-Potilaan-valinnanvapaus-julkisessa-terveyden-huollossa.html
Timestamp: 2018-01-24 06:11:28+00:00
Document Index: 26238583

Matched Legal Cases: ['KKO ', 'kko ', 'kko ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'Tuomioistuin ', 'tuomioistuin ', 'Tuomioistuin ']

POTILAAN VALINNANVAPAUS JULKISESSA TERVEYDEN- HUOLLOSSA - PDF
Download "POTILAAN VALINNANVAPAUS JULKISESSA TERVEYDEN- HUOLLOSSA"
1 POTILAAN VALINNANVAPAUS JULKISESSA TERVEYDEN- HUOLLOSSA OSA 1: SÄÄNTELYKEHIKKO KANSALLISESSA JA RAJAT YLITTÄVÄSSÄ TERVEYDEN- HUOLLOSSA HELENA TUORILA
2 Julkaisija Kilpailu- ja kuluttajavirasto Puhelinvaihde: Sähköposti: Julkaisutilaukset: PDF-versio julkaisusta: ISSN-L ISSN (pdf) ISBN (pdf)
3 Helena Tuorila POTILAAN VALINNANvapaus JULKISESSA TERVEYDEN- HUOLLOSSA OSA 1: Sääntelykehikko kansallisessa ja rajat ylittävässä terveydenhuollossa Kilpailu- ja kuluttajaviraston selvityksiä 3/2015 3
5 Esipuhe Potilaat ovat voineet vuoden 2014 alusta alkaen valita itse terveysasemansa ja erikoissairaanhoidon hoitopaikkansa kaikista Suomen julkisista terveysasemista ja sairaaloista. Valinnanvapaus perustuu sekä terveydenhuoltolakiin että Euroopan unionin potilasdirektiiviin, joka mahdollistaa hoitoon hakeutumisen toiseen EU- tai ETA-valtioon tai Sveitsiin. Potilaan valinnanvapaus ei kuitenkaan aina toteudu, sillä eri tekijät saattavat rajoittaa sitä. Kilpailu- ja kuluttajavirasto (KKV) selvittää vuoden 2015 aikana, miten potilaan valinnanvapaus toteutuu käytännössä julkisissa terveyspalveluissa. Selvitys toteutetaan kahdessa osassa. Ensimmäisessä, nyt julkaistavassa osassa on tarkasteltu, millä tavoin lainsäädäntö mahdollistaa potilaiden valinnanvapauden ja millaiset rajoitteet vaikuttavat potilaiden valintamahdollisuuksiin. Lisäksi on selvitetty, ovatko potilaat yhdenvertaisessa asemassa hoitopaikasta päättäessään. Lainsäädännön arviointia on täydennetty asiantuntijahaastatteluilla, joita on tehty muun muassa Terveyden ja hyvinvoinnin laitoksen (THL), Kelan, sosiaali- ja terveysministeriön (STM) sekä Suomen Kuntaliiton edustajille. Selvityksen toisessa, vuoden lopulla valmistuvassa osassa tarkastellaan, miten potilaan valinnanvapaudesta on tiedotettu. Tarkastelussa ovat sekä viranomaisten keskinäinen tiedottaminen että tiedottaminen kansalaisille. Yhteistyössä aluehallintovirastojen kanssa toteutettavassa selvityksessä kerätään tietoa myös palvelusetelijärjestelmän käytöstä terveydenhoitopalveluissa. Selvitysraportin on kirjoittanut erikoistutkija Helena Tuorila. KKV kiittää sekä häntä että kaikkia muitakin tahoja, jotka ovat omalla panoksellaan avustaneet selvityksen tekemisessä. Helsingissä toukokuussa 2015 Juhani Jokinen Pääjohtaja 5
7 Sisällys Esipuhe... 5 Tiivistelmä... 9 Selvityksen tausta ja toteutus Potilaan valinnanvapaus julkisessa terveydenhuollossa...14 Terveydenhuoltolain säännökset valinnanvapaudesta Laki sosiaali- ja terveydenhuollon palvelusetelistä Potilasdirektiivi Potilasdirektiivin tausta Potilasdirektiivin säännökset valinnanvapaudesta Potilaan valinnanvapaus rajat ylittävässä terveydenhuollossa Laki rajat ylittävästä terveydenhuollosta...24 EU-asetus sosiaaliturvajärjestelmien yhteensovittamisesta...26 Kuluttajaoikeudelliset periaatteet valinnanvapauden toteutuksessa Julkisten terveydenhuoltopalvelujen saatavuus...28 Julkisten terveydenhuoltopalvelujen markkinointi Terveyspalvelujen sopimusehdot Valinnanvapauttaan hyödyntävän potilaan oikeusturvakeinot Kilpailunäkökulma valinnanvapauden toteutuksessa Palvelujen tuottajien keskinäisen kilpailun kannusteettomuus Valinnanvapauden taloudelliset ohjauskeinot Yhteenveto ja johtopäätökset Lähteet
9 Tiivistelmä Potilaat voivat nykyisin myös Suomessa valita perusterveydenhuollostaan vastaavan terveysaseman sekä yhdessä lähetteen kirjoittavan lääkärin tai hammaslääkärin kanssa myös erikoissairaanhoidon hoitopaikan koko maan alueelta. Terveysasemaa voi vaihtaa enintään vuoden välein. Hoitopaikan mahdollisuuksien rajoissa potilaat voivat valita myös itseään hoitavan lääkärin tai muun terveydenhuollon ammattilaisen. Palvelusetelijärjestelmä laajentaa osassa kuntia valinnanvapauden koskemaan myös yksityisiä terveydenhuoltopalveluja. Potilailla on lisäksi lakiin perustuva oikeus hakeutua hoitoon mihin tahansa EU- tai Eta-valtioon tai Sveitsiin. Tällöin potilas maksaa ensin itse kaikki hoidosta aiheutuneet kustannukset, mutta hänellä on jälkeenpäin oikeus samansuuruiseen korvaukseen hoitokustannuksista kuin mitä vastaavasta hoidosta Suomessa korvattaisiin sairausvakuutuslain nojalla. Potilas voi myös hakea ennakkolupaa EU- tai Eta-valtioon tai Sveitsiin hoitoon hakeutumiseen, jos hänen tarvitsemaansa hoitoa ei voida järjestää Suomessa. Tällöin hän maksaa hoidosta vain hoitoa antavan valtion lainsäädännön mukaisen asiakasmaksun. Tässä selvityksessä tarkastellaan potilaan valinnanvapautta koskevaa sääntelyä sekä kansallisen että rajat ylittävän terveydenhuollon näkökulmasta. Kansallisessa lainsäädännössä valinnanvapaus perustuu terveydenhuoltolakiin (1326/2010) ja lakiin sosiaali- ja terveydenhuollon palvelusetelistä (569/2009). Rajat ylittävässä terveydenhuollossa valinnanvapaus perustuu vapaan liikkuvuuden periaatteelle pohjautuvaan potilasdirektiiviin ja sosiaaliturvajärjestelmien yhteensovittamisesta annettuihin EU-asetuksiin. Suomessa direktiivi on pantu täytäntöön lailla rajat ylittävästä terveydenhuollosta (1201/2013). Oikeudellisten säännösten lisäksi selvityksessä on analysoitu, miten kuluttajaoikeudelliset periaatteet ja kilpailunäkökulma tulevat esiin valinnanvapauden toteutuksessa. Sääntelykehikkoa ja sen toteutusta kuvaavat tulokset on koottu selvityksessä nelikenttäanalyysiin, jossa ne jaotellaan vahvuuksiin ja heikkouksiin sekä tulevaisuuden mahdollisuuksiin ja uhkiin (kuva 2 sivulla 43). Vahvuudet ja mahdollisuudet kuvaavat valinnanvapauden tavoitetilaa ja palvelujärjestelmän näkökulmasta myönteisiä resursseja. Heikkouksiin ja uhkiin kiteytyvät puolestaan korjauksia vaativat käytännön toteutuksessa ilmenevät ongelmakohdat. Nykyjärjestelmän keskeisenä vahvuutena voidaan pitää potilaskeskeisen lähestymistavan korostamista terveydenhuoltopalveluissa. Palvelujen käyttäjiä ei nähdä vain kustannuksia aiheuttavina passiivisina potilaina; holhoavasta (paternalistisesta) suhtautumisesta on aidosti pyritty siirtymään kohti kuluttajalähtöisempää lähestymistapaa. Tämä näkyy myös potilaiden toiminnallisten, tiedollisten ja taloudellisten vastuiden lisäämisenä julkisen vallan järjestämisvastuulle kuuluvissa palveluissa. Potilaalla on aiempaa aktiivisempi rooli terveydenhuoltojärjestelmässä, ja lisääntyneen valinnanvapauden myötä hän voi paremmin osallistua omaa hoitoaan koskevaan päätöksentekoon. Palvelusetelijärjestelmä, joka mahdollistaa monissa kunnissa terveyspalvelujen hankkimisen myös yksityisiltä palveluntuottajilta, laajentaa valinnanvapauden koskemaan myös hoidon sisällöllisiä yksityiskohtia. Järjestelmä sallii lisäksi sen, että palvelua tarvitseva henkilö voi palveluseteliä käyttäessään hankkia omilla varoillaan haluamansa lisäpalvelut, jos palveluseteli ei kata kaikkea palvelun tarvetta. Potilaan valinnanvapauden toteutuksen suurimpana heikkoutena on sen järjestelmälähtöisyys. Tämä korostuu erityisesti rajat ylittävässä terveydenhuollossa, jossa säännöksiä luotaessa on tehty vain vähän muutoksia aikaisempiin toimintamalleihin. Lainsäädäntöön on valittu korvausmalli, joka turvaa Suomessa toimivien yksityisten palveluntuottajien aseman suhteessa ulkomaisiin kilpailijoihin. Järjestelmä ei myöskään kannusta palvelujen tuottajia keskinäiseen kilpailuun, ja valinnanvapaudesta periaatteessa seuraavat taloudelliset ja terveyspoliittiset hyödyt kuten uusien innovatiivisten toimintamallien synnyttäminen ja käyttöönotto jäävät siksi saavuttamatta. Järjestelmä on lisäksi potilaiden näkökulmasta epätasa-arvoinen, koska mahdollisuudet valinnanvapauden hyödyntämiseen riippuvat olennaisesti muun muassa potilaan terveydentilasta ja muista henkilökohtaisista ominaisuuksista, kuten osaamisesta ja taloudellisista resursseista. 9
10 Lisääntyneen valinnanvapauden mukanaan tuomat mahdollisuudet liittyvät puolestaan valinnanvapauden käyttövoimaan palvelujärjestelmää uudistettaessa. Aktiivinen valinnanvapauden käyttö voisi parhaimmillaan johtaa asiakaslähtöisempiin palveluprosesseihin sekä palvelujen laadun ja turvallisuuden kehittymiseen. Keskeisin mahdollisuus liittyy palvelutuotannon muuttamiseen monituottajamallin suuntaan niin, että hoitopaikan valitsemismahdollisuus ulotettaisiin myös yksityisen ja kolmannen sektorin tuottajiin. Palvelusetelijärjestelmää voitaisiin hyödyntää aiempaa laajemmin järjestelmälähtöiseen toimintamalliin pohjautuvien kilpailutusten vaihtoehtona. Päätösvaltaa terveydenhuoltopalvelujen tuottajista siirrettäisiin näin osittain myös potilaille. Palvelusetelien käyttömahdollisuuksia voitaisiin lisäksi tulevaisuudessa laajentaa alueellisesti niin, että palveluja olisi mahdollista hankkia joko seutukunnallisesti tai valtakunnallisesti järjestelmään hyväksytyiltä palveluntuottajilta sen sijaan, että käytettävissä ovat vain henkilön oman asuinkunnan hyväksymät tuottajat. Myös kuntien tehtävää palvelusetelijärjestelmän piiriin kuuluvien yksityisten palveluntuottajien hyväksyjänä voitaisiin ehkä keventää ja vähentää näin palvelujen tuotantoon kohdistuvaa byrokratiaa. Vaikka valinnanvapaus on kirjattu lainsäädäntöön, palvelujen tuottajat ja potilaat ovat valinnanvapauden käytännön toteutuksessa keskenään eriarvoisessa asemassa sekä perusterveydenhuollossa että erikoissairaanhoidossa. Suurimmat ongelmat liittyvät kuitenkin rajat ylittävään terveydenhuoltoon: jos lainsäädäntöä ei kehitetä edelleen ja esimerkiksi hoitokustannusten korvaamisperusteita muuteta rajat ylittävää terveydenhuoltoa koskevassa laissa, hoitopaikan valitseminen ulkomailta uhkaa jatkossakin jäädä vain maksukykyisten henkilöiden oikeudeksi. Säännöksiä ja koko palvelujärjestelmää tulisi muutenkin kehittää edelleen, koska valinnanvapauden nykyinen rajoittunut ja järjestelmälähtöinen toteutustapa mitätöi monin paikoin potilaan tosiasiallisen mahdollisuuden hoitopaikan valintaan. Valinnanvapautta koskevat asiat ovat hajallaan eri laeissa, eikä yhtenäisiä toimintamalleja valinnanvapauden hyödyntämistilanteisiin ole vielä saatu aikaan. Asiaan liittyy myös logistisia ongelmia, kuten ongelmat potilastietojen siirtymisessä toimipaikkojen välillä. Potilaan valinnanvapauden merkitys ja vaikutukset tulisi ennen kaikkea huomioida tulevassa sosiaali- ja terveydenhuollon palvelurakenneuudistuksessa (sote-uudistus) sekä monikanavaisuutta purkavassa rahoitusratkaisussa. Kuten KKV on syksyllä 2014 STM:lle sosiaali- ja terveydenhuollon järjestämislakiluonnoksesta antamassaan lausunnossa 1 todennut, uudistuksen tulisi pohjautua aidosti potilaskeskeiseen lähestymistapaan ja tuotannon rahoituksen perustua asiakaspreferensseihin ja palvelujen vaikuttavuuden palkitsemiseen. Palvelujen tuottajakuntaa tulisi lisäksi laajentaa yksityisiin toimijoihin ja luoda kilpailuneutraalit olot julkisten ja yksityisten toimijoiden välille. Monituottajamalliin sisältyvä kilpailu loisi osaltaan kannusteita asiakaslähtöiseen palvelujen kehittämiseen. Erityisesti rahoitusuudistuksen jatkovalmistelussa ja toteuttamisessa tulisi huomioida potilaan valinnanvapauden toteutumisedellytykset, jotta valinnanvapaudella tavoiteltavat hyödyt saavutettaisiin niin potilaiden kuin terveyspalvelujärjestelmän näkökulmasta. 1 Kilpailu- ja kuluttajavirasto
11 Selvityksen tausta ja toteutus Suomalaisen julkisen terveydenhuollon ominaispiirre on asumisperusteisesti järjestetyt palvelut. Paikallisesti tuotettu terveydenhuolto on taannut kuntalaisille peruspalvelut, mutta samalla rajannut valinnan mahdollisuutta. Potilaan rajoitettua mahdollisuutta valita hoitopaikkansa on toistuvasti kritisoitu suomalaista terveydenhuoltojärjestelmää koskevissa kansainvälisissä arvioissa, kuten OECD:n Suomen terveydenhuoltojärjestelmän maaraportissa. 2 Yksityisellä sektorilla asuinpaikasta johtuvia rajoituksia ei ole, vaan potilaat ovat tottuneet hankkimaan palveluja haluamaltaan lääkäriasemalta ja lääkäriltä. Yksityiset palvelut eivät ole myöskään porrastettuja, vaan terveyspalveluja tarvitseva henkilö voi hakeutua suoraan haluamansa erikoissairaanhoidon palvelujen tuottajan luokse ohittaen perusterveydenhuollon. Suomessa on perinteisesti mielletty hoitopaikan valinnanvapauden kuuluvan yksityiseen hoitoon. 3 Julkisen ja yksityisen sektorin välinen ero valinnanvapaudessa on kaventunut viime vuosina. Valinnanvapaus julkisessa terveydenhuollossa on lisääntynyt niin kansallisessa kuin rajat ylittävässä terveydenhuollossa. Toukokuussa 2011 voimaan astunut terveydenhuoltolaki (1326/2010) on parantanut potilaan mahdollisuuksia hoitopaikkansa valintaan. Ensimmäisessä vaiheessa potilas saattoi valita mistä kuntansa terveyskeskuksen terveysasemalta palvelunsa sai. Vuoden 2014 alusta valinnanvapaus laajeni siten, että potilas voi valita terveysaseman ja erikoissairaanhoidon yksikön kaikista Suomen julkisista terveysasemista ja sairaaloista. Myös vuodesta 2009 voimassa ollut laki sosiaali- ja terveydenhuollon palvelusetelistä (569/2009) on parantanut hoitopaikan valinnanmahdollisuuksia. Rajat ylittävässä terveydenhuollossa lisääntynyt valinnanvapaus on pitkällisen kehityksen tulos. Euroopan parlamentin ja neuvoston direktiivi 2011/24/EU potilaiden oikeuksien soveltamisesta rajat ylittävässä terveydenhuollossa (jäljempänä potilasdirektiivi) vahvistaa, että potilas saa hakea vapaasti terveyspalveluja toisesta EU- tai Eta-valtiosta tai Sveitsistä. 4 Suomessa potilasdirektiivi on täytäntöönpantu tammikuussa 2014 lailla rajat ylittävästä terveyden huollosta (1201/2013). Potilaan valinnanvapauden lisäämistä on perusteltu siirtymisellä organisaatiokeskeisestä palvelujärjestelmästä kohti asiakaskeskeistä terveydenhuoltoa, paremmalla palvelukokemuksella, terveyskeskuspalvelujen kehittämisellä, potilaan roolin korostamisella julkisissa palveluissa, pitkäjänteisillä potilas-lääkärisuhteilla perusterveydenhuollossa ja kokonaisilla hoitoepisodeilla erikoissairaanhoidossa. Perusteluissa ei ole unohdettu eurooppalaisia terveyspoliittisia linjauksia ja niihin yhdistyviä lainsäädännöllisiä uudistuksia. 5 Selvityksen tarkoituksena on avata potilaan valinnanvapauden sääntelykehikkoa. Keskeiset kysymykset ovat, minkälainen valinnanvapaus potilaalla on julkisessa terveydenhuollossa kansallisen lainsäädännön perusteella, mitä potilasdirektiivi säätää valinnanvapaudesta ja miten se on täytäntöönpantu Suomessa sekä miten kuluttajaoikeudelliset periaatteet ja kilpailunäkökulma on huomioitu valinnanvapauden toteutuksessa. Potilaan valinnanvapauden sääntelykehikko mahdollistaa erilaiset tarkastelunäkökulmat, minkä vuoksi selvitykseen kohdistuu tarkentavia rajauksia (kuva 1). Valinnanvapauden toteutumisedellytysten tarkastelussa ei huomioida erikseen työ- ja opiskelijaterveydenhuoltoa, vaikka ne luovat osalle väestöä päällekkäistä valinnanvapautta. Kiireellinen sairaanhoito jää tarkastelun ulkopuolelle, sillä valinnanvapaus koskee ainoastaan kiireetöntä hoitoa. Yksityiskohtaisen tarkastelun ulkopuolelle jäävät myös tilanteet, jolloin henkilö oleskelee tilapäisesti työn, opiskelun tai lomamatkan vuoksi ulkomailla ja terveydenhuoltopalvelujen käyttäminen 2 Lehtonen 2013, OECD HE 90/2010 vp. 4 Euroopan unionin jäsenvaltioita ovat Alankomaat, Belgia, Bulgaria, Espanja, Irlanti, Iso-Britannia, Italia, Itävalta, Kreikka, Kroatia, Kypros, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari ja Viro. Eta-valtioita ovat edellä mainittujen lisäksi Islanti, Liechtenstein ja Norja. 5 Sosiaali- ja terveysministeriö 2013a. 11
12 määräytyy sosiaaliturvajärjestelmien yhteensovittamisesta annetun EU-asetuksen 883/2004 muiden kuin artiklan 20 perusteella. Hoitoon hakeutumisella rajat ylittävässä terveydenhuollossa tarkoitetaan näin tilannetta, jossa henkilö varta vasten matkustaa ulkomaille tarkoituksenaan hakea ja saada hoitoa sairauteensa. 6 Rajat ylittävässä terveydenhuollossa valinnanvapautta tarkastellaan pääsääntöisesti suomalaisen potilaan näkökulmasta. Potilasdirektiivin täytäntöönpanon myötä henkilöllä, jonka sairaanhoitokustannuksista vastaa toinen EU- tai Eta-valtio tai Sveitsi, on mahdollisuus hakea terveydenhuollon palveluja Suomesta. Direktiivi velvoittaa turvaamaan ulkomailta Suomeen hoitoon hakeutuvalle henkilölle hoitoon pääsyn kunnan järjestämään terveydenhuoltoon samoin edellytyksin kuin kunnan asukkaille. KIIREELLINEN HOITO Ei valinnanvapautta KIIREETÖN HOITO Suomi Perusterveydenhuolto - terveysasema - hoitava henkilö EU tai Eta-maat tai Sveitsi Ulkomailla hoitoon hakeutuminen - hoitava paikka Erikoissairaanhoito - sairaala Palveluseteli - palveluntuottaja Opiskelijaterveydenhuolto Työterveydenhuolto Tilapäinen oleskelu ulkomailla Kuva 1. Potilaan valinnanvapaus julkisessa terveydenhuollossa. Selvitys perustuu potilaan valinnanvapautta käsittelevien virallislähteiden (lakitekstit, direktiivit, asetukset, hallituksen esitykset, lausunnot, oikeustapaukset) sisällölliseen kuvaamiseen, minkä lisäksi on kerätty tietoa aikaisemmista selvityksistä ja tutkimuksista. Kirjallisten lähteiden tuottamaa tietoa on täydennetty haastattelemalla Kansaneläkelaitoksen, sosiaali- ja terveysministeriön, Suomen Hammaslääkäriliiton, Suomen Kuntaliiton, Suomen Lääkäriliiton, Suomen Yrittäjien ja Terveyden ja hyvinvoinnin laitoksen asiantuntijoita. Selvitysteksti etenee siten, että taustan ja toteutuksen esittelyn jälkeen kuvataan potilaan valinnanvapautta julkisessa terveydenhuollossa kansallisen lainsäädännön perusteella siltä osin, kun valinnanvapaus tulee esiin terveydenhuoltolaissa sekä laissa sosiaali- ja terveydenhuollon palvelusetelistä. Valinnanvapauden toteutumisedellytysten tarkasteluun sosiaali- ja terveydenhuollon palvelurakenneuudistuksessa ei tässä yhteydessä kiinnitetä erityistä huomiota uudistuksen kariutumisen vuoksi. 6 Footman ym. (2014) analysoivat erilaisia ulkomailla terveyspalveluja käyttäviä potilasryhmiä. Kirjoittajat ryhmittelevät ulkomaisten terveyspalvelujen käyttäjät työn, opiskelun tai lomailun vuoksi lyhytaikaisesti ulkomailla oleskeleviin, ulkomailla eläkepäiviään viettäviin, raja-alueilla asuviin, omasta aloitteestaan ulkomaille hoitoon hakeutuviin ja kotimaisten terveydenhuoltojärjestelmien ulkomaille hoitoon lähettämiin henkilöihin. 12
13 Kansallisen tarkastelun jälkeen paneudutaan valinnanvapauteen rajat ylittävässä terveydenhuollossa. Ennen potilasdirektiivin säännösten tarkastelemista kuvataan direktiivin muodostamiseen johtanutta historiallista kehitystä. Tämän jälkeen syvennytään lakiin rajat ylittävästä terveydenhuollosta eli potilasdirektiivin täytäntöönpanoon Suomessa. Rajat ylittävässä terveydenhuollossa tarkastellaan myös sosiaaliturvajärjestelmien yhteensovittamisesta annettuun EU-asetukseen 883/2004 sisältyviä säännöksiä ulkomaille hoitoon hakeutumisen ennakkoluvasta. Rajat ylittävää terveydenhuoltoa koskevien säädösten tarkastelussa huomioidaan nimenomaan potilaan valinnanvapautta käsittelevät pykälät ja artiklat. Hallinnollisten ja valinnanvapausjärjestelmän toimintaan kohdistuvien pykälien ja artikloiden tarkasteleminen rajataan analyysin ulkopuolelle. Näin esimerkiksi selvityksessä ei huomioida rajat ylittävästä terveydenhuollosta säädetyssä laissa mainittavaa rajat ylittävän terveydenhuollon neuvottelukuntaa tai potilasdirektiivissä mainittavaa terveysteknologian arviointia koskevaa yhteistyötä. Potilaan valinnanvapauden sääntelykehikon kuvaamisen jälkeen paneudutaan kuluttajaoikeudellisten periaatteiden ja kilpailunäkökulman huomioimiseen valinnanvapauden toteutuksessa. Selvitysteksti päättyy tulosten yhteenvetoon nelikenttäanalyysillä sekä johtopäätöksiin ja ehdotuksiin valinnanvapauden parantamiseksi. 13
14 Potilaan valinnanvapaus julkisessa terveydenhuollossa Terveydenhuoltolain säännökset valinnanvapaudesta Terveydenhuoltolain perusajatus on asiakaskeskeisyys, mihin nojaten laki pyrkii lisäämään väestön valinnanmahdollisuuksia terveydenhuollossa. Lain esitöiden mukaan asiakas on palvelujen keskipisteenä siten, että palvelut ja toiminnot organisoidaan hänen yksilöllisistä tarpeistaan lähtien. Asiakkaan pitäisi olla selvillä hoito- ja palveluketjujen kokonaisuudesta ja hänellä tulisi olla tosiasiallinen mahdollisuus vaikuttaa omaan palveluketjuunsa. Tärkeä osa asiakaskeskeisyyttä on mahdollisuus osallistua hoitovastuussa olevan yksikön, hoitavan terveydenhuollon ammattihenkilön ja hoitovaihtoehtojen valintaan. 7 Potilaan valinnanvapaudesta säädetään terveydenhuoltolain hoitoon pääsyä käsittelevässä 6. luvussa. Kiireettömän hoidon hoitopaikan valinnasta säädetään 47 :ssä ja vuoden 2014 alusta voimaan astuneen laajennetun kiireettömän hoitopaikan valinnasta 48 :ssä. Hoitavan henkilön valinnasta säädetään 49 :ssä. Kiireetöntä hoitoa koskeva valinnanvapaus koskee perusterveydenhuoltoa ja erikoissairaanhoitoa. 8 Terveydenhuoltolakiin perustuva valinnanmahdollisuus koskee julkisen terveydenhuollon yksiköitä. Jos julkisen terveydenhuollon yksikkö on järjestänyt tai hankkii ostopalveluna sairauden tutkimuksen tai hoidon yksityissairaalassa, koskee valinnanvapaus myös tällaisia sairaaloita. Lain valinnanvapautta koskevia pykäliä ei sovelleta Ahvenanmaan maakunnassa. Terveydenhuoltolaki ei ota kantaa alaikäisen oikeuteen valita terveysasema. Tilanteeseen sovelletaan potilaan asemasta ja oikeuksista säädetyn lain (785/1992) (jäljempänä potilaslaki) 7 :ää. Jos alaikäinen kykenee ikänsä ja kehitystasonsa perusteella päättämään hoidostaan, alaikäistä on hoidettava yhteisymmärryksessä hänen kanssaan. Jos alaikäinen ei kykene päättämään hoidostaan, häntä on hoidettava yhteisymmärryksessä hänen huoltajansa tai muun laillisen edustajansa kanssa. Terveydenhuollon ammattihenkilö arvioi, kykeneekö alaikäinen päättämään itse hoitoa antavasta terveysasemasta. Valinnanvapaus perusterveydenhuollossa Terveyspalveluja tarvitseva henkilö voi valita perusterveydenhuollostaan vastaavan terveysaseman 9 koko maan alueelta. Hoitopaikan vaihtamisprosessille on ominaista tietynlainen jäykkyys. Terveysaseman vaihtamisesta on tehtävä kirjallinen ilmoitus sekä sille terveysasemalle, jota henkilö käyttää, että sille, jonka hän valitsee. 10 Hoitovastuu siirtyy valitulle terveysasemalle viimeistään kolmen viikon kuluttua ilmoituksen saapumisesta. Valinta voi kohdistua samanaikaisesti vain yhteen terveysasemaan, ja uuden valinnan voi tehdä aikaisintaan vuoden kuluttua edellisestä valinnasta. Asiantuntijahaastattelujen mukaan vuoden mittaisen valintajakson lähtökohtana on pidempiaikaisen hoitovastuun korostuminen verrattuna useammin tapahtuvaan valintaan. Samaan aikaan vuoden määräajan katsotaan rajoittavan valinnanvapautta. Valinta sisältää terveydenhuoltolain toisessa (terveyden ja hyvinvoinnin edistäminen) ja kolmannessa (sairaanhoito) luvussa tarkoitetut terveydenhuollon palvelut, joskaan tarkkaa määritelmää valinnanvapauden piiriin 7 HE 90/2010 vp. 8 Terveydenhuoltolain 50 :n nojalla kiireellinen sairaanhoito, mukaan lukien kiireellinen suun terveydenhuolto, mielenterveyshoito, päihdehoito ja psykososiaalinen tuki, on annettava potilaalle hänen asuinpaikastaan riippumatta. Kiireellisellä hoidolla tarkoitetaan äkillisen sairastumisen, vamman, pitkäaikaissairauden vaikeutumisen tai toimintakyvyn alenemisen edellyttämää välitöntä arviota ja hoitoa, jota ei voida siirtää ilman sairauden pahenemista tai vamman vaikeutumista. 9 Terveyskeskus on määritelty kansanterveyslain (66/1972) 15 :ssä. Pykälän mukaan terveyskeskuksen toimintoja voidaan tarpeen mukaan sijoittaa sivuvastaanotoille tai järjestää liikkuvilla toimintayksiköillä. Mikäli terveyskeskuksella on useampi sivutoimipiste, terveyskeskukset ovat nimenneet ne terveysasemiksi. Terveysasema on käytössä vakiintunut käsite, jolla ymmärretään kunnallisen terveydenhuollon toimintayksikön terveyskeskuksen eri sivuvastaanottoja ja toimipisteitä kunnassa. 10 Myös sähköposti tulkitaan kirjalliseksi ilmoitukseksi. Ilmoitus ei ole salassa pidettävä, mutta se on arkistoitava osana henkilön potilasasiakirjoja. (Häkkinen ym ) 14
15 kuuluvista palveluista ei ole tehty. 11 Valinta ei koske koulu- ja opiskeluterveydenhuoltoa eikä pitkäaikaista laitoshoitoa. Kunnalla ei ole myöskään velvollisuutta järjestää kotisairaanhoitoa oman alueensa ulkopuolelle. Perusterveydenhuollossa valinnanvapaussäännös ei koske yksittäisiä palveluja, vaan valitessaan terveysaseman henkilö valitsee kaikki perusterveydenhuollon palvelut, joihin kuuluvat muun muassa avosairaanhoito, lasten- ja äitiysneuvola, muu terveysneuvonta, suun terveydenhuolto, mielenterveys- ja päihdepalvelut sekä terveyskeskuksen lyhytaikainen vuodeosastohoito. Perusterveydenhuollon palvelut tarjotaan henkilölle samoin kuin hänen valitsemansa terveyskeskuksen vastuuväestölle riippumatta siitä, toteutetaanko ne omalla terveysasemalla, keskitetysti muualla tai ostopalveluina. Terveyskeskuksen avosairaanhoidon vuosimaksu on voimassa kalenterivuoden siinä terveyskeskuksessa, johon maksu on maksettu. Mikäli henkilö vaihtaa terveyskeskusta kalenterivuoden aikana niin, että on maksanut edelliseen terveyskeskukseen vuosimaksun, on se maksettava myös valittuun terveyskeskukseen. Mikäli henkilö ei maksa vuosimaksua, peritään sosiaali- ja terveydenhuollon asiakasmaksuista annetun asetuksen (912/1992) (jäljempänä asiakasmaksuasetus) mukainen käyntimaksu palvelujen käytöstä. Valinnanvapaus erikoissairaanhoidossa Jos lääkäri tai hammaslääkäri arvioi, että henkilö tarvitsee erikoissairaanhoidon palveluja, henkilö voi valita hoitoa antavan erikoissairaanhoidon toimintayksikön koko maan alueelta. 12 Hoitopaikan valinta koskee kulloistakin lähetettä ja mikäli potilas tarvitsee uudelleen erikoissairaanhoitoa, hoitopaikan voi valita aikaisemmasta valinnasta riippumatta. Hoitopaikka valitaan yhteistyössä lähetteen antavan lääkärin tai hammaslääkärin kanssa, sillä hoitava lääkäri päättää lähetteen antamisesta erikoissairaanhoitoon. Potilas ei voi julkisessa terveydenhuollossa valita hoidon porrastusta tai sairaalaa, jossa hänen tarvitsemaansa hoitoa ei ole tarjolla. Valintaoikeus ei voi kohdistua yksityisestä terveydenhuollosta annetussa laissa (152/1990) tarkoitettuun palveluntuottajaan. Potilaan kotikunnalla ei ole vaikutusta hoitojärjestykseen, vaan terveyspalveluja tarvitsevat henkilöt hoidetaan lähetteiden saapumisjärjestyksessä ja hoidon tarpeen kiireellisyyden perusteella. Hoidon tarpeen arviointi ja siihen liittyvät tutkimukset on aloitettava kolmessa viikossa lähetteen saapumisesta hoitoyksikköön. Hoitopäätös on tehtävä kolmessa kuukaudessa lähetteen saapumisesta ja hoito aloitettava puolen vuoden aikana hoitopäätöksestä. Tilapäinen oleskelu kotikunnan ulkopuolella Jos henkilö asuu tai oleskelee säännönmukaisesti tai pitempiaikaisesti kotikuntansa ulkopuolella työn, opiskelun, vapaa-ajan vieton, lähiomaisen tai muun läheisen asumisen tai muun vastaavan syyn vuoksi, hän voi käyttää hoitosuunnitelmansa mukaiseen hoitoon myös muun kuin kotikuntansa perusterveydenhuollon palveluja hoidosta vastaavan terveyskeskuksen muuttumatta. Perusterveydenhuollossa henkilön on tehtävä ilmoitus valinnastaan sekä kotikunnan että valitun kakkospaikkakunnan terveyskeskukselle, ja hoito voi alkaa viimeistään kolmen viikon kuluttua ilmoituksen saapumisesta. Vastaavasti henkilö voi saada hoitosuunnitelmansa mukaista erikoissairaanhoitoa tilapäisellä oleskelupaikkakunnallaan hoitovastuun siirtymättä. 11 Pikkujämsä ym Terveydenhuollon lainsäädännössä on säännöksiä, jotka rajoittavat potilaan mahdollisuutta valita hoitopaikkansa. Esimerkiksi mielenterveyslaissa (1116/1990), päihdehuoltolaissa (41/1986), tartuntatautilaissa (583/1986) ja kehitysvammaisten erityishuoltoa koskevassa laissa (519/1977) on säännöksiä tahdosta riippumattomasta hoidosta sekä tartuntatautilaissa toimista tartuntatautien torjumiseksi. Kun potilasta hoidetaan hänen tahdostaan riippumatta, henkilön oma tahto sivuutetaan joko osittain tai kokonaan. Tällöin lääkäri päättää paitsi potilaan tutkimuksesta ja hoidosta myös hoitopaikasta, jotta potilas saisi tarvitsemansa hoidon lääketieteellisesti arvioiden parhaassa mahdollisessa hoitopaikassa. Erityislainsäädännöllä on pyritty takaamaan potilaiden itsemääräämisoikeus sekä rajoittamaan ja sääntelemään entistä täsmällisemmin tahdosta riippumattomia toimenpiteitä (Matikainen 2014). 15
16 Hoitavan henkilön valinta Potilas voi valita terveydenhuollon toimintayksikössä häntä hoitavan lääkärin tai muun laillistetun terveydenhuollon ammattihenkilön, esimerkiksi sairaanhoitajan, niissä rajoissa kuin terveydenhuollon yksikön tarkoituksenmukainen toiminta sallii valinnan. Jatkohoidossa potilas on ohjattava aikaisemmin hoitaneen lääkärin tai hammaslääkärin hoitoon aina kun se on hoidon asianmukaisen järjestämisen kannalta mahdollista. Matkakustannusten korvaaminen Sairausvakuutuslaki (1224/2004) ei säädä potilaan valinnanvapaudesta. Terveydenhuoltolain rinnalla sillä on välillinen vaikutus valinnanvapauteen, koska sairaudenhoidosta aiheutuneiden matkakustannusten korvaamisesta säädetään sairausvakuutuslaissa. Matkakustannusten korvaamisen tavoitteena on, että vakuutetuilla on yhtäläinen oikeus saada hoitoa tai tutkimusta asuinpaikasta riippumatta. Sairausvakuutuslain 4. luvun 4 :n perusteella matkakustannukset korvataan yleensä lähimpään tutkimus- ja hoitopaikkaan, jossa henkilö voi saada terveydentilansa vaarantumatta tarpeellista tutkimusta ja hoitoa. Jos potilas on valinnut valinnanvapauden perusteella perusterveydenhuollon hoitopaikkansa kauempaa kuin lähimmästä mahdollisesta hoitopaikasta, matka korvataan enintään niiden kustannusten mukaan, jotka aiheutuisivat matkasta oman kunnan tai kuntayhtymän pääterveyskeskukseen. Pääterveyskeskus on terveyskeskus, josta on saatavilla kunnan tai kuntayhtymän laajimmat terveydenhuollon palvelut. Vastaavasti jos potilas on valinnut erikoissairaanhoidon hoitopaikan kauempaa kuin lähimmästä mahdollisesta sairaalasta, matka korvataan enintään niiden kustannusten mukaan, jotka aiheutuisivat matkasta lähimpään yliopistosairaalaan. 13 Laki sosiaali- ja terveydenhuollon palvelusetelistä Sosiaali- ja terveydenhuollon palvelusetelistä annetun lain tarkoituksena on lisätä asiakkaan ja potilaan valinnanmahdollisuuksia, parantaa palvelujen saatavuutta ja edistää kuntien sosiaali- ja terveystoimen sekä elinkeinotoimen ja yksityisten palvelujen tuottajien yhteistyötä. Lakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. 14 Palvelusetelillä hankittavat palvelut ja niiden tuottajat Kunta saa itsehallintonsa nojalla päättää, mitä järjestämistapaa tai -tapoja se käyttää palveluiden järjestämiseksi ja palveluseteli on yksi näistä. 15 Sosiaali- ja terveydenhuollon palvelusetelistä annetun lain 4 :n mukaan kunta päättää ne sosiaali- ja terveyspalvelut, joiden järjestämisessä se käyttää palveluseteliä. Kunnan tulee hyväksyä ne yksityiset palvelujen tuottajat, joiden palvelujen maksamiseen asiakas voi käyttää kunnan myöntämää palveluseteliä. Kunnan on pidettävä luetteloa hyväksymistään palvelujen tuottajista. Tiedot palvelujen tuottajista, näiden tuottamista palveluista ja niiden hinnoista tulee olla julkisesti saatavilla internetissä ja muulla soveltuvalla tavalla. Kunnan tulee peruuttaa palvelujen tuottajan hyväksyminen ja poistaa palvelujen tuottaja luettelosta, jos hyväksymiselle asetetut edellytykset eivät enää täyty tai palvelujen tuottaja pyytää hyväksymisen peruuttamista. 13 Häkkinen ym Mitä laissa säädetään kunnasta, koskee myös kuntayhtymää. 15 Sosiaali- ja terveydenhuollon suunnittelusta ja valtionavustuksesta annetun lain (733/1992) 4 :n mukaan kunta voi järjestää sosiaali- ja terveydenhuollon alaan kuuluvat tehtävät 1) hoitamalla toiminnan itse 2) sopimuksin yhdessä muun kunnan tai muiden kuntien kanssa 3) olemalla jäsenenä toimintaa hoitavassa kuntayhtymässä 4) hankkimalla palveluja valtiolta, toiselta kunnalta, kuntayhtymältä tai muulta julkiselta tai yksityiseltä palvelujen tuottajalta tai 5) antamalla palvelunkäyttäjälle palvelusetelin, jolla kunta sitoutuu maksamaan palvelun käyttäjän kunnan hyväksymältä yksityiseltä palvelujen tuottajalta hankkimat palvelut kunnan päätöksellä asetettuun setelin arvoon asti. 16
17 Palvelujen tuottajien hyväksymisen edellytyksistä säädetään lain 5 :ssä. Kunta voi hyväksyä vain palvelujen tuottajan 1) joka on merkitty ennakkoperintärekisteriin 2) joka täyttää kyseiselle toiminnalle yksityisistä sosiaalipalveluista annetussa laissa (922/2011) ja yksityisestä terveydenhuollosta annetussa laissa (152/1990) asetetut vaatimukset 3) jonka tuottamat palvelut vastaavat vähintään sitä tasoa, jota edellytetään vastaavalta kunnalliselta toiminnalta 4) jolla on potilasvahinkolain (585/1986) mukainen vakuutus tai muu vastuuvakuutus, jonka vakuutusmäärän voidaan palvelutoiminnan laatu ja laajuus huomioiden arvioida riittävän toiminnasta mahdollisesti aiheutuvien henkilövahinkojen korvaamiseen ja joka muilta ehdoiltaan vastaa tavanomaista vastuuvakuutuskäytäntöä ja 5) joka täyttää kunnan erikseen asettamat asiakkaiden tai asiakasryhmien tarpeisiin, palvelujen määrään tai laatuun tai kunnan olosuhteisiin liittyvät tai muut vastaavat vaatimukset. Näiden kunnan asettamien vaatimusten on oltava syrjimättömiä ja perustuttava puolueettomasti arvioitaviin seikkoihin. Palvelusetelin arvon määräytyminen Kunnan tulee lain 7 :n mukaan määrätä palvelusetelin arvo asiakkaan kannalta kohtuulliseksi. Kohtuullisuutta arvioitaessa on huomioitava kustannukset, jotka aiheutuvat kunnalle vastaavan palvelun tuottamisesta kunnan omana tuotantona tai hankkimisesta ostopalveluna sekä asiakkaan maksettavaksi jäävä arvioitu omavastuuosuus. Palvelusetelin arvoa määrättäessä ei oteta huomioon palveluja, jotka asiakas ostaa omaaloitteisesti palvelujen tuottajalta. Lain 8 :n mukaan palvelusetelin arvoa on korotettava edellä mainittua korkeammaksi, jos asiakkaan tai hänen perheensä toimeentulo tai asiakkaan lakisääteinen elatusvelvollisuus muutoin vaarantuu, tai se on tarpeen muut huollolliset näkökohdat huomioiden. Palvelusetelin arvon korottamisesta on tehtävä päätös. Sosiaali- ja terveydenhuollon asiakasmaksuista annetun lain (734/1992) (jäljempänä asiakasmaksulaki) 5 :ssä asiakkaalle maksuttomiksi säädettyjen terveyspalvelujen hankkimiseksi annettavan palvelusetelin arvo tulee määrätä niin, ettei asiakkaalle jää maksettavaksi omavastuuosuutta. Tästä poiketen lääkinnällisen kuntoutuksen apuvälineen hankkimiseksi annettavan palvelusetelin arvon tulee olla sellainen, että sillä voi hankkia asiakkaan yksilöllistä tarvetta vastaavan tavanomaisen apuvälineen. Asiakas saa halutessaan hankkia palvelusetelin arvoa kalliimman apuvälineen, mutta tällöin hänen tulee maksaa valitsemansa apuvälineen hinnan ja palvelusetelin arvon välinen hinnanero. Jos palvelusetelin arvo on tulosidonnainen, palvelusetelin arvosta on annettava päätös asiakkaalle. Viranomaisten oikeuteen saada tulosidonnaisen palvelusetelin arvon määräämiseksi tarpeellisia tietoja ja selvityksiä sovelletaan, mitä asiakasmaksulain pykälässä 14 a säädetään viranomaisten oikeudesta saada tietoja asiakasmaksuja määrättäessä. Sosiaali- ja terveydenhuollon palvelusetelistä annetun lain 12 :n mukaan asiakkaalla ei ole oikeutta saada sairausvakuutuslain mukaista korvausta omavastuuosuuteen. Matkakustannuksista voi saada korvausta siten kuin sairausvakuutuslaissa säädetään. Tulosidonnaisen palvelusetelin arvoa tai palvelusetelin arvon korottamista koskevaan päätökseen ei saa valittamalla hakea muutosta lain 13 :n nojalla. Asiakas saa tehdä 14 päivän kuluessa päätöksen tiedoksisaannista kirjallisen oikaisuvaatimuksen sille kunnan monijäseniselle toimielimelle, joka vastaa palvelun järjestämisestä kunnassa. Oikaisuvaatimuksen tekemistä koskevien ohjeiden antamisesta säädetään hallintolain (434/2003) 46 :ssä. Toimielimen oikaisuvaatimuksen johdosta antamaan päätökseen haetaan muutosta valittamalla hallinto-oikeuteen siten kuin hallintolainkäyttölaissa (586/1996) säädetään. Valitus voidaan antaa myös toimielimelle, jonka on toimitettava se oman lausuntonsa ohella hallinto-oikeudelle. Hallintooikeuden päätökseen ei saa hakea muutosta valittamalla. 17
18 Palvelujen käyttäjän asema Lain 6 :n mukaan asiakkaan mielipide palvelusetelin saamisesta tulee ottaa mahdollisuuksien mukaan huomioon, kun kunnassa käytetään palveluseteliä asiakkaan tarvitseman palvelun järjestämiseen. Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet käyttämään kunnan muilla tavoin järjestämiä palveluja. Palvelusetelin saanut asiakas tekee palvelujen tuottajan kanssa sopimuksen palvelun antamisesta. Sopimussuhdetta koskevat sopimuksen sisällön mukaan määräytyvät kuluttajaoikeuden ja sopimusoikeuden säännökset ja oikeusperiaatteet. Asiakkaan ja palvelujen tuottajan välisen sopimuserimielisyyden saattamisesta kuluttajariitalautakunnan käsiteltäväksi säädetään kuluttajariitalautakunnasta annetussa laissa (8/2007). Kunnan on selvitettävä asiakkaalle tämän asema palveluseteliä käytettäessä, palvelusetelin arvo, palvelujen tuottajien hinnat, omavastuuosuuden määräytymisen perusteet ja arvioitu suuruus sekä vastaavasta palvelusta asiakasmaksulain mukaan määräytyvä asiakasmaksu. Asiakkaan on annettava palvelusetelin myöntämistä varten tarvittavat tiedot. Asiakkaalle on annettava tieto, mistä muualta ja mitä häntä koskevia tietoja voidaan hänen suostumuksestaan riippumatta hankkia. Asiakkaalle on varattava tilaisuus tutustua muualta hankittuihin tietoihin ja antaa asiassa tarpeellista selvitystä. Sen lisäksi, mitä pykälässä säädetään, asiakkaan asemaan sovelletaan potilaslakia. 18
19 Potilasdirektiivi Potilasdirektiivin tausta Euroopan unionin sisämarkkinat pohjautuvat EY:n perustamissopimuksessa sovittuihin neljään vapauteen: tavaroiden, palveluiden, pääomien ja henkilöiden vapaaseen liikkuvuuteen. Sisämarkkinoiden vapauksien turvaamiseksi EU on laajentanut toimivaltaansa ja kehittänyt jäsenvaltiota sitovaa oikeusnormistoa kansallisessa päätösvallassa oleville aloille, kuten terveydenhuoltoon. 16 EU-tuomioistuimen antamilla yksittäisillä päätöksillä on ollut merkittävä rooli tässä kehityksessä. Tuomioistuimen yleisinä periaatteina on ollut turvata niin yksilöiden oikeudet kuin unionin lainsäädännön tehokkuus ja yhtenäisyys. 17 EU-tuomioistuimen rajat ylittävää terveydenhuoltoa koskevien ratkaisujen määrä on lisääntynyt viimeisten 15 vuoden aikana. 18 Tuomioistuimen osittain kiistanalaiset kannat ovat synnyttäneet vilkasta keskustelua terveysalan sisämarkkinoista niin kansallisella kuin EU:n tasolla. 19 EU-tuomioistuin on hoitoon hakeutumista käsittelevässä oikeuskäytännössään vahvistanut, että perustamissopimuksen tavaroiden ja palveluiden vapaan liikkuvuuden periaate ulottuu sosiaaliturvajärjestelmistä korvattaviin terveyspalveluihin. Tuomioissa Decker C-120/95 ja Kohll C-158/98 EU-tuomioistuin vahvisti ensimmäistä kertaa tämän periaatteen. 20 Tuomioistuin on ratkaisuissaan katsonut, että potilaiden toisessa jäsenvaltiossa saamat terveyspalvelut on tietyin edellytyksin kustannettava kotimaan järjestelmästä. Oikeuskäytäntö korostaa yksittäisen potilaan oikeuksia, liikkumis- ja valinnanvapautta ja oikeutta päästä taloudellisesti vähintään samaan asemaan kuin missä henkilö olisi ollut, jos hoito olisi saatu asuinvaltiossa. Tavoitteena on, ettei liikkumisvapautta tai oikeutta hakea ja käyttää terveyspalveluja toisessa jäsenvaltiossa rajoiteta perusteettomasti. Tuomioistuin on ratkaisuissaan käsitellyt sairaalahoidon ja palvelujen suhdetta ja todennut vakiintuneeseen oikeuskäytäntöön 16 Kansallisen terveyspolitiikan määritteleminen ja terveyspalvelujen ja sairaanhoidon järjestäminen, tarjoaminen ja hallinnointi sekä niihin osoitettujen voimavarojen kohdentaminen kuuluvat EU:n perussopimusten mukaan jäsenvaltioiden yksinomaiseen toimivaltaan (Sosiaali- ja terveysministeriö 2013a). 17 Kraft Palmin ym. (2011) artikkelissa kuvataan ja analysoidaan potilasdirektiivin syntyyn vaikuttaneita EU-tuomioistuimen ratkaisuja vuosina Kaila Tuomioissa oli kyse Luxemburgin kansalaisen hammashoidon korvaamisesta, kun hoito oli saatu Saksassa. Luxemburgin lainsäädännön mukaan ulkomailla annettu hoito korvattiin vain, jos siihen oli saatu ennakkolupa. Tapauksissa ennakkolupaa ei myönnetty, koska kyseessä ei ollut kiireellinen hoito ja se voitiin antaa Luxemburgissa. Tuomioistuimen mukaan hoitoa, jota annetaan toisessa jäsenvaltiossa sairaalainfrastruktuurin ulkopuolella vastiketta vastaan, tulee pitää perustamissopimuksen 50 (nykyinen 57) artiklassa tarkoitettuna palveluna. Tuomioistuin kiinnitti huomiota siihen, että kansallisessa lainsäädännössä toisessa jäsenvaltiossa suoritettujen kulujen korvaaminen edellytti ennakkolupaa, kun taas vakuutusjäsenvaltiossa aiheutuneiden kulujen korvaamiseksi ei edellytetty ennakkolupaa. Tuomioistuimen mukaan tällainen sääntely rajoittaa sosiaalivakuutettujen mahdollisuuksia turvautua toiseen jäsenvaltioon sijoittautuneisiin sairaanhoitopalveluiden tarjoajiin ja loukkaa palveluiden tarjoamisen vapautta. Tuomioistuimen mukaan palveluiden tarjoamisen vapautta ei voida rajoittaa puhtaasti taloudellisilla tavoitteilla. Sosiaaliturvajärjestelmän taloudellisen tasapainon vakavan järkkymisen vaara saattaa olla sellainen yleisen edun mukainen pakottava syy, jolla tämäntyyppistä rajoittamista voidaan perustella. Toisessa jäsenvaltiossa annetun hammashoidon korvaaminen vakuutusjäsenvaltion korvaustaksojen mukaan ei vaikuta merkittävästi sosiaaliturvajärjestelmän rahoitukseen. Jäsenvaltioilla on periaatteessa mahdollisuus rajoittaa palveluiden tarjoamisen vapautta kansanterveyssyistä. Koska lääkärin ja hammaslääkärin ammatista on annettu useita yhdenmukaistavia direktiivejä, kansallista lainsäädäntöä ei tuomioistuimen mukaan voitu pitää kansanterveyden vuoksi perusteltuna sillä perusteella, että näin turvattaisiin muissa jäsenvaltioissa suoritettujen sairaanhoitopalveluiden laatu. Muissa jäsenvaltioissa toimiville lääkäreille ja hammaslääkäreille tulee turvata samanlaiset mahdollisuudet käyttää palveluiden tarjoamisen vapautta kuin lääkäreille ja hammaslääkäreille, jotka toimivat kyseisessä jäsenvaltiossa. Lisäksi tuomioistuin totesi riittävän monipuolisten ja kaikkien saatavilla olevien sairaanhoito- ja sairaalapalveluiden turvaamistavoitteiden voivan johtaa poikkeuksiin kansanterveyden perusteella. Jäsenvaltiot voivat rajoittaa sairaanhoito- ja sairaalapalveluiden tarjoamisen vapautta, kun tietyn hoitokapasiteetin tai lääketieteellisen pätevyyden ylläpitäminen tietyssä jäsenvaltiossa on välttämätöntä kansanterveydellisistä syistä. Tätä ei ollut kyseisessä tapauksessa osoitettu. Tuomioistuin totesikin, että kansallinen lainsäädäntö, jonka mukaan toisessa jäsenvaltiossa toimivan hammaslääkärin tekemistä oikomispalveluista aiheutuvien kulujen korvaaminen vakuutusjäsenvaltion korvaustaksan mukaisesti, edellyttää vakuutetun sosiaaliturvalaitoksen antamaa ennakkolupaa, on palveluiden tarjonnan vapauden periaatteen vastainen. (Sosiaali- ja terveysministeriö 2013a.) 19
20 viitaten, että sairaanhoitopalvelut kuuluvat palvelujen tarjoamisen vapauden piiriin, eikä ole syytä tehdä eroa sen mukaan, onko kysymyksessä sairaalassa tai sen ulkopuolella annettava hoito. 21 Potilasdirektiivin luomisen taustalla vaikuttavat myös Euroopan maiden erilaiset sosiaaliturvajärjestelmät, minkä vuoksi EU:ssa on laadittu säännöksiä niiden yhteensovittamiseksi. EU:n sosiaaliturvan yhteensovittamisäännökset ovat olleet voimassa yli 50 vuotta, ja niitä on uudistettu yhteiskunnan ja EU-tuomioistuimen oikeuskäytännön kehitykseen nojautuen. 22 Sosiaaliturvajärjestelmien yhteensovittamisesta annetulla EU-asetuksella 883/2004 (jäljempänä EU-asetus) ja sosiaaliturvajärjestelmien yhteensovittamisesta annetun asetuksen 883/2004 täytäntöönpanomenettelystä annetulla EU-asetuksella 987/2009 (jäljempänä EU-täytäntöönpanoasetus) on selkeytetty ja tehostettu EU:n lainsäädäntöä ja vahvistettu kansalaisten oikeuksia. Asetuksissa säädetään henkilön oikeudesta saada hoitoa kohdevaltiossa, jos hän oleskelee siellä tilapäisesti ja joutuu käyttämään sairaanhoitopalveluja. Lisäksi EU-asetuksissa säädetään henkilön oikeudesta käyttää laajemmin kohdevaltion terveyspalveluja, jos hän muuttaa sinne asumaan pitkäkestoisesti tai pysyvästi, kuten myös oikeudesta saada ennakkolupa asianmukaisen hoidon saamiseen asuinjäsenvaltion ulkopuolella. Näissä EU-asetusten mukaisissa tilanteissa henkilöä tulee kohdella samojen periaatteiden mukaisesti kuin kohdevaltion asukasta. Henkilö maksaa siten hoidonantajalle saman asiakasmaksun hoidosta kuin kohdevaltion asukas. Valtio, joka vastaa henkilön sairaanhoidon kustannuksista, korvaa aiheutuneet todelliset hoitokustannukset suoraan hoitoa antaneelle valtiolle. Tämä säännöstö on ollut olemassa 1970-luvulta alkaen, ja Suomi on soveltanut säännöksiä Eta-sopimuksen voimaantulosta vuodesta 1994 alkaen. 23 Euroopan komissio antoi heinäkuussa 2008 ehdotuksen Euroopan parlamentin ja neuvoston direktiiviksi rajat ylittävässä terveydenhuollossa sovellettavista potilaiden oikeuksista. 24 Ehdotuksen antamista edelsi komission aiempi ehdotus saada terveyspalvelut osaksi Euroopan parlamentin ja neuvoston direktiiviä 2006/123/EY palveluista sisämarkkinoilla (ns. palveludirektiivi). 25 Tämän komission ehdotuksen kaaduttua Euroopan parlamentin ja useiden jäsenvaltioiden vastustukseen pidettiin erillisen terveyspalveluja koskevan direktiivin säätämistä tarpeellisena vallitsevan oikeustilan selkeyttämiseksi ja terveyspalveluihin sisältyvien erityispiirteiden huomioimiseksi. 26 Uudella potilasdirektiivillä pyrittiin kirjaamaan lainsäädäntöön tuomioistuimen oikeuskäytännössä vahvistetut ja jäsenvaltioita sitovat periaatteet. 27 Monivaiheisten neuvottelujen jälkeen potilasdirektiivi annettiin maaliskuussa 2011 ja se tuli voimaan huhtikuussa EU:n jäsenvaltioiden oli saatettava se osaksi kansallista lainsäädäntöään lokakuussa Potilasdirektiivin säännökset valinnanvapaudesta Direktiivin tarkoituksena on selkeyttää potilaan oikeuksia ulkomaille hoitoon hakeuduttaessa. Direktiivillä pyritään varmistamaan, että EU-valtioiden terveydenhuoltojärjestelmissä on tietyt muun muassa hoidon laatuun ja potilasturvallisuuteen liittyvät vähimmäissäännökset, jotka hyödyttävät myös niitä henkilöitä, jotka eivät hakeudu muualle hoitoon. Lisäksi direktiiviin sisältyy jäsenvaltioiden yhteistyötä vahvistavia säännöksiä. Direktiivi vahvistaa terveydenhuoltopalvelujen tarjoamisen vapauteen liittyviä EU:n sisämarkkinavapauksia sekä pyrkii edistämään potilaiden vapaata liikkuvuutta ja valinnanvapautta, kun se vahvistaa 21 HE 103/2013 vp. 22 Kraft (2012) kuvaa tutkimuksessaan EU-valtioiden sosiaaliturvasäännösten yhteensovittamisen kehittymistä 1950-luvulta nykyiseen säädösperustaan. 23 Sosiaali- ja terveysministeriö 2013a. 24 European Commission 2008a. 25 Van de Grondenin (2009) artikkelissa kuvataan Euroopan komission muita potilasdirektiiviehdotusta edeltäneitä toimenpiteitä. Footmanin ym. (2014) kirjoituksessa esitetään direktiivin syntyä edeltänyt lainsäädännöllinen aikajana. 26 Footmanin ym. (2014) mukaan palvelu- ja potilasdirektiivien keskeinen ero on siinä, että palveludirektiivi pyrkii edistämään palveluiden vapaata liikkuvuutta EU:n sisämarkkinoilla, kun taas potilasdirektiivin päämääränä on terveyspalveluja tarvitsevien henkilöiden oikeuksien parantaminen. 27 European Commission 2008b. 20